Klassismi+-+W.+A.+Mozart

=**W. A. Mozart – Maailman omaperäisin säveltäjä**=


 * Itävaltalainen Wolfgang Amadeus Mozart (1756-1791) **
 * sävelsi 35 elinvuotensa aikana yli 600 teosta, **
 * muun muassa sinfonioita, konserttoja ja oopperoita. **


 * => Mozartin muotokuva (Wikipedia) **


 * Mozartin sävelkieli puhuttelee useimpia, eikä ole ihme, **
 * että hänen musiikkinsa on suosittua niin konserttisaleissa kuin tavarataloissa, **
 * elokuvissa ja kännyköiden soittoääninä. **


 * Suomalaisten Mozart-tuntijoiden kärkikastiin kuuluvan viulisti Tero Latvalan mielestä **
 * säveltäjäsuuruuden salaisuus piilee näennäisessä helppoudessa. **


 * "Mozart sai yksinkertaisista aineksista irti ällistyttävää voimaa pienillä harmonisilla tehokeinoilla. **
 * Hänen musiikkinsa on pelkistettyä, mutta äärimmäisen vivahteikasta. **
 * Sitä on helppo kuunnella, koska siinä on vain harvoin riitasointuja. **
 * Ja silloin kun niitä on, ne ovat hyvin tehokkaita. Juuri siksi pidän Mozartista. **
 * Se on klassisen musiikin lähdevettä", kuvaa Latvala. **

Säveltäjämestarin tuotannosta kannattaa nostaa muiden ylitse varsinkin myöhäiset sinfoniat //Hafnerista// (numero 35) //Jupiteriin// (numero 41) sekä oopperat //Taikahuilu, Figaron häät// ja //Don Giovanni//. Myös kesken jäänyt sielunmessu //Requiem// on hieno teos, joka täyttää kirkot kerta toisensa jälkeen.


 * Tarttuvien melodioiden mestari**

Mozartin oopperoiden juonet ovat varsin epäuskottavia ja sekaviakin, mutta teokset vilisevät tunnettuja sävelmiä //Yön kuningattaren aariasta// lähtien.

Mozartille tyypillistä keveyttä on esimerkiksi //Taikahuilun// iloisen linnustajan Papagenon lurituksessa //Der Vogelfänger bin ich ja//. Hilpeä on myös farssiksi äityvä //Figaron häät//, jonka rakkaushuolien ja naamioitumisien pyörteissä palvelija Cherubino laulaa kreivittärelle kuuluisan rakkauslaulun //Voi che sapete.// Säveltäjä hallitsi kuitenkin myös synkät, murheelliset ja uhkaavat sävyt. Esimerkiksi //Don Giovannin// lopussa kuolema saapuu vaatimaan parantumatonta elostelijaa tilille aariassa //Don Giovanni, a cenar teco//. Ja //Requiemissä// kuoro jyrisee //Dies Irae// -osassa vihan päivästä, joka hajottaa maailman tomuksi.

Mozart oli ihmelapsi, joka teki valtavasti töitä jalostaakseen lahjansa neroudeksi. Hän alkoi soittaa pianoa kolmevuotiaana ja viulua nelivuotiaana. Pikku- Mozart sävelsi ensimmäiset teoksensa jo nelivuotiaana, ja kymmenvuotiaalta syntyi sinfonioita. Hänellä oli absoluuttinen sävelkorva ja hän muisti kaiken kertakuulemalta. Kahdentoista vanhana hän oli jo säveltänyt mm. kolme oopperaa ja kuusi sinfoniaa. Hänen sävellyksistään löytyy konserttoja pianolle, viululle, käyrätorvelle ja klarinetille sekä 22 näyttämöteosta.

Wolfgang Amadeuksen muusikko-isä Leopold huomasi poikansa lahjat ja kierrätti lastaan 6-vuotiaasta lähtien esiintymässä pitkin poikin Euroopan hoveja.


 * Mozartin elämän tärkeitä vuosia**

uskomattoman tuotteliaan uran jälkeen.
=> Mozartin teosluettelo (Wikipedia)

Teosesittely: Don Giovanni
2-näytöksinen ooppera Libretto: Lorenzo Da Ponte

Henkilöt:
 * Don Giovanni (baritoni)
 * Donna Anna, komtuurin tytär (sopraano)
 * Don Ottavio, hänen sulhasensa (tenori)
 * Komtuuri (basso)
 * Donna Elvira, Don Giovannin entinen rakastettu (sopraano)
 * Leporello, Don Giovannin palvelija (basso)
 * Masetto, talonpoika (baritoni)
 * Zerlina, hänen rakastettunsa (sopraano)


 * Taustaa**

29.10.1787 sai Prahassa kantaesityksensä Wolfgang Amadeus Mozartin "dramma giocoso" (eli koominen ooppera) Don Giovanni; libreton oli kirjoittanut Don Juan -legendan pohjalta apotti Lorenzo Da Ponte. Teoksen oli tilannut prahalainen impressaario Bondini, koska Mozartin ja da Ponten edellinen ooppera //Figaron häät// oli saanut kaupungissa suuren suosion. Tilauspalkkio oli sata dukaattia (nykyrahassa vajaat 3000 euroa). Ajan tapa oli esittää koko ajan uutta musiikkia, teokset tulivat vanhoiksi, kun ne oli kerran esitetty - kuulijat halusivat koko ajan uutta, ja saivat!

Don Giovanni perustuu osittain tositapahtumiin Espanjassa. Nimihenkilö on pikkurikas aatelinen, joka ansaitsee rahaa viekoittelemalla naisia eri maissa. Hänen palvelijansa Leporello pitää luetteloa isäntänsä valloituksista ("luetteloaaria" on yksi oopperan monista huippuhetkistä). Donna Anna on Don Ottavion morsian, johon Don Giovanni ihastuu. Välikohtauksessa Don Giovanni tappaa Donna Annan isän, Komtuurin, joka palaa oopperan lopussa haamuna kostamaan kuolemansa ja Don Giovannin elostelun. Donna Elvira on yksi Don Giovannin aiemmista valloituksista. Masetto ja Zerlina ovat maalaiskylän rakastavaiset - Don Giovanni iskee tietenkin silmänsä nuoreen tyttöseen. Ooppera on loistava, ja kriittinen, ajankuva.

Don Giovannia on usein pidetty maailman täydellisimpänä oopperana - sen melodioista suuri osa voitaisiin laittaa kaikkien aikojen hittilistoille.


 * Juoni**

I. Näytös

Aatelismies Don Giovanni, joka tuntee intohimoista viehtymystä jokaiseen naispuoliseen olentoon, olipa tämä sitten nuori tai vanha, kaunis tai ruma, pitkä tai lyhyt, on viimeisimmän lemmenseikkailunsa uhriksi valinnut Donna Annan, Komtuurin tyttären. Leporello odottaa kylmissään ja nälissään herraansa, joka ryntääkin ulos kintereillään Donna Anna. Annan isä on havahtunut tyttärensä avunhuutoihin ja kiiruhtaa ulos. Syntyneessä kaksintaistelussa viettelijä haavoittaa kuolettavasti Komtuuria ja kiiruhtaa palvelijoineen tiehensä. Kuolleen isänsä ruumiin vieressä Donna Anna saa paikalle saapuneen sulhasensa Don Ottavion vannomaan, että tämä kostaisi Komtuurin kuoleman.

Jäätyään herransa kanssa kahden Leporello nuhtelee tätä kevytmielisestä elämästä, mutta Don Giovanni ei kuuntele, hänellä on jo mielessään uudet seikkailut. Silloin paikalle ilmestyy Donna Elvira. Hän huomaa löytäneensä miehen, joka on hänet vietellyt. Don Giovanni jättää Leporellon selvittelemään tapausta.

Kylässä ollaan viettämässä Zerlinan ja Masetton häitä. Don Giovanni ihastuu heti kauniiseen morsiameen. Hän kutsuu kaikki linnaansa ja alkaa lähennellä Zerlinaa. Donna Elvira saapuu sotkemaan suunnitelmat ja vie Zerlinan pois viettelijän ulottuvilta.

Donna Anna ja Don Ottavio saapuvat ja pyytävät Don Giovannia auttamaan Komtuurin murhaajan etsimisessä. Sankari lupaa tehdä parhaansa, mutta jälleen Donna Elvira ilmaantuu esittämään syytöksiään. Don Giovanni hätistelee hänet paikalta. Kun Don Giovanni hyvästelee pariskunnan, Donna Anna tunnistaakin hänet isänsä murhaajaksi.

Zerlina yrittää rauhoittaa Masetton mustasukkaisuutta. Don Giovanni saapuu paikalle ja Masetto piiloutuu. Don Giovanni huomaa hänet ja pyörittelee molemmat mukaansa. Leporello saa tehtäväkseen pitää Masetton pois tieltä ja Don Giovanni vie Zerlinan mukaansa. Kohta kuuluvatkin jo avunhuudot. Don Giovanni ei anna auttajien säikäyttää itseään, vaan syyttää Leporelloa tytön lähentelystä.

II. Näytös

Don Giovanni yrittää rahalla ja puhumalla lepyttää Leporelloa, jonka mielestä pila on mennyt liian pitkälle. Sankarin mielessä on kuitenkin Donna Elviran kamarineito, ja voidakseen helpommin lähestyä tätä hän vaihtaa Leporellon kanssa päällysvaatteita. Elviran talon edustalla Donna ilmaantuukin parvekkeelle. Hän luulee Leporelloa Don Giovanniksi, hurmaantuu jälleen ja Don Giovanni saa tilaisuuden serenadiinsa Elviran kamarineidolle.

Masetto etsii ystäviensä kanssa Don Giovannia kostaakseen Zerlinan häpäisyn. Äkkiä Masetto huomaakin joutuneensa pilkallisen Don Giovannin kanssa kahden ja tämä antaa Masettolle kunnon löylytyksen.

Donna Elvira ja Don Giovanniksi luultu Leporello palaavat ja Leporello yrittää häipyä. Donna Anna, Don Ottavio, Zerlina ja Masetto katkaisevat yrityksen. Leporello paljastaa henkilöllisyytensä ja hämmingin aikana luistaa tiehensä.

Leporello ja Don Giovanni kohtaavat hautausmaalla. Don Giovanni pitää yhä kaikkea pilkkanaan ja pyytää Komtuurin patsasta kanssaan illalliselle. Illallisen aikaan Donna Elvira yrittää vielä saada Don Giovannia muuttamaan tapojaan, mutta turhaan. Hän luovuttaa ja poistuu ja kauhunhuuto täyttää ilman. Don Giovanni komentaa Leporellon katsomaan ja tämä palaa peloissaan kertoen, että Komtuuri on tulossa noutamaan Don Giovannia.

Lopulta Komtuuri viekin Don Giovannin helvettiin mennessään ja Leporello jää kertomaan muille järkyttyneenä asiasta. Kaikki yhtyvät opettavaiseen loppumoralisointiin pahan palkasta.

=> Don Giovannin libretto englanniksi: @http://www.opera-guide.ch/libretto.php?id=251&uilang=de&lang=en


 * Soivat esimerkit teoksesta:**

"Madamina, il catalogo è questo" (Leporellon luetteloaaria): @http://www.youtube.com/watch?v=J_5qv1Svitw

"Là ci darem la mano" (Don Giovannin ja Zerlinan duetto): @http://www.youtube.com/watch?v=ZbcxGERJ04k

"Fin ch' han dal vino" (Don Giovannin samppanja-aaria): @http://www.youtube.com/watch?v=xD_sHvF3ySA

"Il mio tesoro intanto" (Don Ottavion kostoaaria): @http://www.youtube.com/watch?v=MUnDXmJaiko

"Don Giovanni! a cenar teco" (Komtuurin loppukohtaus): @http://www.youtube.com/watch?v=_yXr2C9YFSQ


 * Deh vieni alla finestra** (Don Giovannin serenadi)

Oi lievitä tuskani, salli olla onnellinen. Jos jätät minut lohduttomaksi, on seurauksena kuolema. Sinä kovasydäminen, näet tuskani lopun.

Silmäsi ovat kuin aurinko, suusi hunajaa. Oi tee, ihanaiseni, minut pian onnelliseksi! Leikitkö vihaista? Mitä se kannattaa, rakastathan minua. Tule, älä anna odottaa kauempaa.